
DR 30.11.2005 15 

 

termasuk peringkat daerah.  Bilangan ini akan ditambah dari masa ke semasa.  Jumlah 
500 orang jurulatih ini tidak termasuk 200 orang jurulatih NGO yang membantu dalam 
aktiviti latihan. 

 Tentang pengisian Istana Budaya dalam pementasan teater yang dulunya aktif 
tetapi sekarang sepi, untuk makluman Ahli Yang Berhormat, pementasan persembahan 
di Istana Budaya merangkumi pelbagai genre iaitu teater, muzik dan tari berjalan 
lancar.  Bagi tahun 2004 sebanyak 21 persembahan telah dipentaskan yang terdiri dari 
15 persembahan tempatan dan enam antarabangsa yang melibatkan 117 hari 
persembahan dengan jumlah penonton seramai 65,000 orang.  Bagi tahun 2005 
sebanyak 25 pementasan telah diadakan yang terdiri daripada 18 persembahan 
tempatan dan juga tujuh luar negara dengan jumlah 106 hari persembahan dan 
bilangan penonton seramai 74,000 orang. 

 Tentang apakah perancangan kementerian untuk meningkatkan aktiviti teater, 
Istana Budaya sentiasa berusaha untuk meningkatkan aktiviti persembahan.  Bagi 
tahun 2006 sebanyak 23 persembahan telah dirancang yang terdiri daripada 18 
persembahan tempatan dan lima luar negara dengan jumlah hari persembahan selama 
200 hari dan anggaran jumlah penonton seramai 85,000.  Pemasaran bagi program-
program ini dibuat melalui pelbagai saluran media, bahan cetak dan boleh juga dicapai 
melalui laman web. 

 Yang Berhormat bagi Parit bertanya tentang fakta bagaimana yang menjadi 
fokus kajian penyelidikan pengesahan fakta sejarah ... 

 Tuan Pengerusi:  Hendak beri laluan kepada Bera? 

 Datuk Ismail Sabri bin Yaakob:  Terima kasih.  Saya mengucapkan tahniah 
kepada pihak kementerian kerana Istana Budaya memang giat dengan aktiviti-aktiviti 
teaternya, tetapi kalau kita lihat di daerah-daerah nampaknya kegiatan teater dan juga 
kegiatan budaya hanya dibantu oleh majlis-majlis daerah sahaja.  Mungkin ada 
persatuan teater atau persatuan budaya diletakkan di bawah majlis daerah dan kadang-
kadang tidak ada bantuan kewangan dan sebagainya.  Jadi saya hendak tanya, selain 
daripada teater di Istana Budaya ini apakah peranan yang boleh dimainkan oleh pihak 
kementerian dalam menghidupkan teater-teater di peringkat-peringkat daerah kerana 
terlalu sepi kita lihat di daerah-daerah. 

 Dato' Wong Kam Hoong:  Terima kasih, Yang Berhormat bagi Bera.  Tadi 
saya telah jawab di sepanjang tahun 2005, kementerian saya ada banyak aktiviti 
termasuk persembahan teater di peringkat daerah dan juga di peringkat desa.  Istana 
Budaya adalah satu istana untuk persembahan, maka agensi-agensi lain di 
kementerian saya akan menjalankan aktiviti untuk menyemarakkan aktiviti teater di 
kawasan masing-masing. 

 Dato' Paduka Haji Badruddin bin Amiruldin: Penjelasan sikit, Tuan 
Pengerusi. 

 Tuan Pengerusi:  Ya. 

 Dato' Paduka Haji Badruddin bin Amiruldin:  Terima kasih, Tuan Pengerusi.  
[Ketawa]  Pantun dahulu?  Okey. 

 Lagu bernama Inang Teratai, 
  diiringi tarian yang bergaya, 
 Bersama kita adalah pesara kerajaan dari Jerai 
  Yang telah berbakti untuk negara. 

  

[Memandang ke arah galeri awam]  Terima kasih. 

 Tuan Pengerusi:  Ya, cepat sikit. 

 Dato' Paduka Haji Badruddin bin Amiruldin:  Saya minta penjelasan, Yang 
Berhormat.  Tadi kita katakan teater, tetapi adakah Yang Berhormat sedar bahawa 
setiap negeri di dalam negara kita Malaysia ini mempunyai lagu-lagu kenegeriannya, 
lagu-lagu aslinya.  Macam negeri Kedah dia ada lagunya, macam Negeri Sembilan dia 
ada lagunya.  Begitu juga dengan Sabah dan Sarawak.  Melaka ada lagu Dondang 
Sayang. 



termasuk peringkat daerah. Bilangan ini akan ditambah dari masa ke semasa. Jumlah 500 orang jurulatih ini tidak termasuk 200 orang jurulatih NGO yang membantu dalam aktiviti latihan. Tentang pengisian Istana Budaya dalam pementasan teater yang dulunya aktif tetapi sekarang sepi, untuk makluman Ahli Yang Berhormat, pementasan persembahan di Istana Budaya merangkumi pelbagai genre iaitu teater, muzik dan tari berjalan lancar. Bagi tahun 2004 sebanyak 21 persembahan telah dipentaskan yang terdiri dari 15 persembahan tempatan dan enam antarabangsa yang melibatkan 117 hari persembahan dengan jumlah penonton seramai 65,000 orang. Bagi tahun 2005 sebanyak 25 pementasan telah diadakan yang terdiri daripada 18 persembahan tempatan dan juga tujuh luar negara dengan jumlah 106 hari persembahan dan bilangan penonton seramai 74,000 orang. Tentang apakah perancangan kementerian untuk meningkatkan aktiviti teater, Istana Budaya sentiasa berusaha untuk meningkatkan aktiviti persembahan. Bagi tahun 2006 sebanyak 23 persembahan telah dirancang yang terdiri daripada 18 persembahan tempatan dan lima luar negara dengan jumlah hari persembahan selama 200 hari dan anggaran jumlah penonton seramai 85,000. Pemasaran bagi program- program ini dibuat melalui pelbagai saluran media, bahan cetak dan boleh juga dicapai melalui laman web. Yang Berhormat bagi Parit bertanya tentang fakta bagaimana yang menjadi fokus kajian penyelidikan pengesahan fakta sejarah ... Tuan Pengerusi: Hendak beri laluan kepada Bera?. Datuk Ismail Sabri bin Yaakob: Terima kasih. Saya mengucapkan tahniah kepada pihak kementerian kerana Istana Budaya memang giat dengan aktiviti-aktiviti teaternya, tetapi kalau kita lihat di daerah-daerah nampaknya kegiatan teater dan juga kegiatan budaya hanya dibantu oleh majlis-majlis daerah sahaja. Mungkin ada persatuan teater atau persatuan budaya diletakkan di bawah majlis daerah dan kadang- kadang tidak ada bantuan kewangan dan sebagainya. Jadi saya hendak tanya, selain daripada teater di Istana Budaya ini apakah peranan yang boleh dimainkan oleh pihak kementerian dalam menghidupkan teater-teater di peringkat-peringkat daerah kerana terlalu sepi kita lihat di daerah-daerah. Dato' Wong Kam Hoong: Terima kasih, Yang Berhormat bagi Bera. Tadi saya telah jawab di sepanjang tahun 2005, kementerian saya ada banyak aktiviti termasuk persembahan teater di peringkat daerah dan juga di peringkat desa. Istana Budaya adalah satu istana untuk persembahan, maka agensi-agensi lain di kementerian saya akan menjalankan aktiviti untuk menyemarakkan aktiviti teater di kawasan masing-masing. Dato' Paduka Haji Badruddin bin Amiruldin: Penjelasan sikit, Tuan Pengerusi. Tuan Pengerusi: Ya. Dato' Paduka Haji Badruddin bin Amiruldin: Terima kasih, Tuan Pengerusi. [Ketawa] Pantun dahulu? Okey. Lagu bernama Inang Teratai, diiringi tarian yang bergaya, Bersama kita adalah pesara kerajaan dari Jerai Yang telah berbakti untuk negara. [Memandang ke arah galeri awam] Terima kasih. Tuan Pengerusi: Ya, cepat sikit. Dato' Paduka Haji Badruddin bin Amiruldin: Saya minta penjelasan, Yang Berhormat. Tadi kita katakan teater, tetapi adakah Yang Berhormat sedar bahawa setiap negeri di dalam negara kita Malaysia ini mempunyai lagu-lagu kenegeriannya, lagu-lagu aslinya. Macam negeri Kedah dia ada lagunya, macam Negeri Sembilan dia ada lagunya. Begitu juga dengan Sabah dan Sarawak. Melaka ada lagu Dondang Sayang.